runetrust/blame-folketinget-dk huggingface dataset:
Karina Lorentzen Dehnhardt (SF), 2023-05-12:
Jeg havde faktisk ikke planer om at gå herop på talerstolen først, men jeg bliver nødt til at sige, at vi har begået en lille fejl i det her forslag.
Vi har godt nok skrevet, hvad forslaget koster, men vi har ikke skrevet, hvordan det skal finansieres.
Det er jo en lille smule uheldigt, så det mener jeg faktisk er en oplysning, man skal have, inden man går i gang med at behandle det her forslag.
Vi har konkret foreslået, at de penge, som det koster at indføre de her fodlænker, skal tages fra reserverne på finansloven – bare så I har det med jer, når I nu skal debattere forslaget.
Jeg tænker, at vi tager debatten, og så kan jeg altid samle op på bemærkningerne bagefter.
Mette Frederiksen (S), 2023-05-12:
Jamen jeg forholder mig ikke til citater taget fra den danske presse.
Jeg forholder mig til det samarbejde, der er inden for rigsfællesskabet.
Og der er det mit meget, meget klare indtryk, at Færøerne ønsker at være en del af det og også har været det.
Jeg vil bare sige, at nogle af de sanktioner, der er indført på Færøerne, hvad angår eksport til Rusland, er markante.
Det er markant.
Og jeg har tillid til, at man også fremadrettet træffer de beslutninger, der skal til.
Jeg forstår, at der pågår en diskussion, som endnu ikke er afsluttet.
Peter Skaarup (DD), 2023-05-12:
Jeg synes jo ikke rigtig, at statsministeren svarede.
Peter Hummelgaard (S), 2023-05-12:
Bare for at sige det klart vil jeg som det første sige, at jeg har meget respekt for det forslag, som SF har fremsat.
Jeg forstår også godt, at man kan sidde tilbage og være trist, som fru Karina Lorentzen Dehnhardt kalder det.
Det er også en ærgerlig og udfordrende situation, vi står med, med it-udfordringer i politiet, herunder selvfølgelig også behov for afklaringer, både juridiske og økonomiske, og overvejelser for at kunne indføre en sådan ordning.
andet end at sige, at så hurtigt vi har en afklaring, så hurtigt vil vi også trække af på at træffe en beslutning og selvfølgelig indkalde relevante partier til drøftelser af det.
Karsten Hønge (SF), 2023-05-12:
Ordføreren forekommer mig jo i almindelighed som en, der er i stand til at læse indenad.
Hvordan kan fru Trine Pertou Mach nå frem til, at SF skulle pålægge Grønland at gennemføre en folkeafstemning?
Det er jo helt ude i hegnet – eller helt ude på indlandsisen.
Det kunne man selvfølgelig aldrig finde på.
Derfor vil jeg gerne spørge Enhedslisten, hvilket tiltag Enhedslisten ville være tilhænger af for at sikre, at der sker en fremdrift i afklaringen af vores forhold.
Jeg kan også spørge, om det ikke nærmest er arrogant at ignorere, at Grønland har lagt et forfatningsudkast på bordet.
Altså, hvordan skulle man forholde sig til det?
Trine Pertou Mach (EL), 2023-05-12:
Jamen det er jo åbenlyst for enhver, at Arktisk Råd er udfordret af det faktum, at Rusland er gået i krig og derfor ikke kan være en del af de samarbejdsgrupper, der er.
Der er heldigvis andre muligheder for at få det til at fungere i nogle af de samarbejdsgrupper, der er, og jeg mener i virkeligheden – som jeg også sagde i min tale – at det igen er fuldstændig afgørende, at andre dele af det arktiske interessefællesskab finder fælles fodslag om ting, der fremmer lavspænding, og har fokus på klima og på fred og sikkerhed på en måde, som ikke er en del af den militariserede måde at diskutere forsvars- og udenrigspolitik på, som desværre dominerer rigtig meget i andre dele af – hvad kan man sige – den såkaldte vestlige verden i øjeblikket.
Aaja Chemnitz (IA), 2023-05-12:
Det er rigtig godt at høre.
Jeg tror, det vigtige også er at få det frem i lyset, for jeg tror, der er rigtig mange, der ikke er opmærksomme på det.
Vi ved også, at persondatalovgivningen er forældet, så Grønland faktisk er et usikkert tredjeland og man faktisk ikke kan dele oplysninger på en sikker måde mellem Grønland og Danmark.
Preben Bang Henriksen (V), 2023-05-12:
Jeg må sige, at det med maksimum seks forslag er helt nyt for mig.
Jeg var slet ikke bekendt med det.
Jeg betvivler det jo ikke, når ordføreren siger det, og hvis der er et behov for at få revideret andre love, også ud over de normerede seks, er jeg da bestemt ikke afvisende over for, at vi så skal tage fat i et større antal.
Så det er et positivt svar herfra.
Aaja Chemnitz (IA), 2023-05-12:
Mange tak, og også tak til ordføreren for at anerkende den indsats, der bliver gjort for en grøn omstilling i Grønland.
Det er rigtig vigtigt for Inuit Ataqatigiit, så det vil jeg gerne sige tak for.
Vi er rigtig mange i Grønland, som gerne vil have, at Grønland skal tiltræde Parisaftalen, og det ved jeg også at der er store dele af den grønlandske befolkning der ønsker.
Så ved jeg, at ordføreren er meget optaget af justitsområdet, hvilket undertegnede også selv er.
Naalakkersuisut har forskellige prioriteringer, og hvert år får de at vide: Der er cirka seks lovforslag, som I kan få igennem.
Hvilke seks lovforslag vælger I?
Og der er et rigtig stort efterslæb med lovgivning i forhold til Grønland.
Vi har heldigvis de gode eksempler med psykisk vold, samtykkelovgivning og andre nye love, som hurtigt træder i kraft i Grønland, men vi har også rigtig mange love, som er 10 eller 15 år gamle, også på justitsområdet.
Så jeg kunne godt tænke mig at høre, hvad ordføreren mener man bør gøre i forhold til at få opprioriteret, at lovgivning på justitsområdet i Grønland også får et løft generelt.
Preben Bang Henriksen (V), 2023-05-12:
Jeg vil ikke stå her og tage stilling til, hvilke regler og nærmere reguleringer der skal være i forbindelse med en selvstændighed.
Jeg kan i hvert fald garantere for, at det ikke er noget, der sker fra den ene dag til den anden.
Jeg kan godt høre, hvad vej hr. Alex Ahrendtsen vil spørge, og det, forstår jeg, er jo egentlig et meget logisk spørgsmål, og jeg siger: På lang sigt må tingene jo hænge sammen, altså, vil man være selvstændig, kan man jo i hvert fald ikke forvente, at kassen fra Danmark har samme omfang.
Alex Ahrendtsen (DF), 2023-05-12:
Bloktilskud er jo ikke et indre grønlandsk anliggende.
Det er jo et dansk anliggende, i og med at pengene udbetales fra Danmark.
Skal jeg forstå det sådan, at hvis Grønland bliver selvstændigt, skal bloktilskuddet ophøre fra dag et?
Preben Bang Henriksen (V), 2023-05-12:
Det har ordføreren sådan set ikke rigtig nogen mening om.
Og jeg bemærkede Alex Ahrendtsens tidligere spørgsmål om tilfælde af selvstændighed på Grønland, og hvis det bl.a. er det, der henvises til, kan jeg sige, at det jo er et indre grønlandsk anliggende.
Men selvfølgelig er det meget logisk, at ønsker man selvstændighed, kan man næppe forvente, at kassen har samme omfang, og at støtten fra Danmark har samme omfang.
Alex Ahrendtsen (DF), 2023-05-12:
Færøernes bloktilskud udgør ca. 9 pct. af Færøernes indtægter, mens det på Grønland udgør 60 pct., hvis man regner udgifterne til forsvaret med.
Dertil kommer en lang række indirekte udgifter, så vi sandsynligvis ender på omkring 75 pct.
Hvad er årsagen til denne store forskel ifølge ordføreren, hvis han har en mening om det?
Anders Kronborg (S), 2023-05-12:
Jeg forstår, at jeg er immun efter at have skrevet under på, at jeg vil overholde grundloven.
Nej, der lå faktisk lidt alvor i min replik her, for jeg oplever lidt, at hvis der kommer en ny motorvejsudbygning, en ny skole eller ny kulturinstitution, møder man som dansk parlamentariker frem og ser snoren blive klippet over, og man ser institutionen.
De samme muligheder kunne jeg faktisk godt tænke mig at man i højere grad havde som medlem af Færøudvalget og som medlem af Grønlandsudvalget.
Jeg tror, at hvis man skal lære de to lande rigtigt at kende som dansk parlamentariker, skal man også besøge de to lande.
Det er ikke så dyrt at komme til Færøerne som til Grønland, men med hensyn til priser er det helt praktisk sådan, at udvalget faktisk, hvis man skal rundt at se lidt på Grønland, kun kan komme til Grønland én gang i en folketingsperiode, og det synes jeg er for lidt, især også i forhold til den udvikling, der finder sted i Grønland i øjeblikket.
Sjúrður Skaale (JF), 2023-05-12:
Tak for det.
Nu havde ordføreren en meget praktisk og meget socialdemokratisk tilgang, og det er jo fornuftigt.
Det er jo de praktiske løsninger for almindelige mennesker, som afgør, om tingene fungerer eller ej, og lad så andre skændes om ideologierne, eller hvad det skal hedde, og den slags, bare det fungerer.
Som ordføreren påviste, har der været et praktisk problem med færøske fanger, som har afsonet i Danmark.
Det har ikke fungeret godt i praksis.
Det har været meget belastende for familierne, og derfor er det utrolig positivt, at der nu bygges et fængsel på Færøerne efter mange forhandlinger mellem både mig og andre færøske medlemmer af Folketinget og diverse justitsministre.
Jeg ved ikke helt, hvilke planer ordføreren har for sit fremtidige liv, men det må så være op til ham, men uanset hvordan han oplever fængslet, skal han være velkommen.
Anders Kronborg (S), 2023-05-12:
Jeg tror ikke, man kan lave en bruttoliste, som man bare sætter nogle krydser og nogle v'er på, men at man skal have en løbende dialog med henholdsvis Grønland og Færøerne.
Noget af det, jeg synes har været meget vigtige initiativer i Grønland – nu nævnte jeg fængslerne på Færøerne – er udbygningen af infrastrukturen i forhold til lufthavne, der både skaber vækst i nord og vækst i syd og faktisk også kan være med til at forbedre erhvervsklimaet.
Så er der selvfølgelig nogle udfordringer, som man skal hjælpe med i Grønland i forhold til ...
Karsten Hønge (SF), 2023-05-12:
Jeg deler fuldstændig hr. Anders Kronborgs glæde ved at se den her udveksling inden for uddannelsesområdet og endda også glæden ved det, hvis vi kan finde ud af at få understøttet Cirkus Arenas tur til Grønland.
Jeg tror næppe, det er det, Grønland opfatter som rammer for rigsfællesskabet.
Det er ikke det, tror jeg, der ligesom er omdrejningspunktet i diskussionen.
Ordføreren talte om, hvilke rammer for rigsfællesskabet der skal forbedres, og der vil jeg bare sige, at ambitionerne i Grønland altså går noget videre end at få et omrejsende cirkus derop og få de her udvekslinger.
Preben Bang Henriksen (V), 2023-05-12:
Jeg kan i hvert fald sige, at digital tinglysning jo har sparet danskerne for milliarder af kroner i mærkelige byggelånsrenter og lignende, og hvis det kan indføres på Grønland inden for rimelige midler og under de grønlandske forhold, skulle det da kun glæde mig.
Så ja, vi er positive over for at kigge på det, men jeg vil ikke stå her og tage munden fuld, for jeg kender ikke problemets omfang.
Aaja Chemnitz (IA), 2023-05-12:
Mange tak.
Vi oplever, at der er en lang række områder, som man har et ansvar for på vegne af Grønland, bl.a. også justitsområdet, hvor der er en lang række områder, som vi skal arbejde for, og jeg vil gerne høre ordføreren, om man sådan vil gå helhjertet ind i at løse de mange, mange opgaver sammen med Grønlandsudvalget fremadrettet.
Lean Milo (M), 2023-05-12:
Der er ingen tvivl om, at det er positivt, at der er afsat 121 mio. kr. til initiativer, der styrker kendskabet til vores rigsfællesskab for børn og unge generelt.
Det tror jeg man kan sige uanset hvad er et positivt element i at kunne lære hinanden bedre at kende.
Med hensyn til det med en ambassadør har jeg intet kendskab til det, og det beklager jeg meget at jeg ikke kan komme ind på.
Men det vil jeg gerne undersøge nærmere og vende tilbage til.
Aaja Chemnitz (IA), 2023-05-12:
Jeg er ikke nødvendigvis enig med min kollega i, at Skarv er det bedste sted at blive oplært, og derfor håber jeg også, at du stadig væk sådan vil være nysgerrig på Grønland.
For jeg synes, der er en lang række andre områder, måske særlig de 32 områder, som Folketinget har et ansvar for i Grønland, som man er nødt til at blive lidt klogere på.
Jeg kunne godt tænke mig at spørge ordføreren, om de 121 mio. kr., som ordføreren henviser til, er et udtryk for nordatlantpuljen, for der er i hvert fald ikke afsat penge til undervisning om Grønland.
Det andet er i forhold til den arktiske ambassadør i Grønland.
I Grønland siger vi »intet om os uden os«, og det står også i regeringsgrundlaget, og vi oplever desværre, at man fra regeringens side har valgt at ansætte en arktisk ambassadør uden at lytte til det ønske, der var bredt i Grønland, om en, der er diplomat, men som også har en grønlandsk baggrund.
Så det vil jeg gerne spørge ordføreren om.
Lean Milo (M), 2023-05-12:
Der kan jo være mange gode grunde til, at tallene differentierer sig på den måde, som de gør, men jeg har ikke noget nærmere at sige til det, nej, det har jeg ikke.
Alex Ahrendtsen (DF), 2023-05-12:
Undrer ordføreren sig ikke over det, når han læser redegørelsen igennem?
Der er cirka det samme antal indbyggere i de to lande, og alligevel er der den der massive forskel.
Hvis vi ser bort fra de geografiske forskelle, må der også være noget andet på spil –
har ordføreren en holdning til det?
Det ganske statstilskud til Færøerne udgør 9 pct. af Færøernes indtægter, og det danske statstilskud til Grønland udgør op imod 75 pct., afhængigt af hvordan man udregner tingene.
Hvad er årsagen til denne store forskel?
Lean Milo (M), 2023-05-12:
Det er altid i rigsfællesskabets interesse at styrke samarbejdet, så personligt vil jeg sige, at ja, det er nogle overvejelser, der er gjort.
Anna Falkenberg (SP), 2023-05-12:
Tak for en god ordførertale, og jeg deler også hr. Sjúrður Skaales bemærkning om, at Skarv nok er det bedste lærested, hvis man vil kende specielt færinger, der bor i Danmark.
Vi har haft en snak om, om vi skulle etablere et samarbejde mellem Det Udenrigspolitiske Nævn, UPN, og udenrigsudvalgene på Færøerne og Grønland.
Er det noget, som ordføreren har gjort sig nogle tanker om, altså om det kunne være en god idé ligesom at styrke det parlamentariske samarbejde mellem rigsdelene?
Lean Milo (M), 2023-05-12:
I forhold til kulturen er jeg meget enig i, at den dyrkes rigtig godt på Skarv, og man får stor indsigt i Folkekulturen dér.
Hvis vi går over til de drøftelser, jeg har været med i i gruppen, kan jeg sige, at vi ikke er kommet ind på det emne, som De spørger ind til.
Så jeg kan desværre ikke rigtig redegøre for det.
Sjúrður Skaale (JF), 2023-05-12:
Tak for det.
Nu næsten undskyldte ordføreren ved i starten at sige, at han var ny osv., men jeg tror ikke, at man får en bedre og mere grundfæstet viden om Færøerne eller Grønland, end man kan få, når man er bartender på Skarv.
Du kan læse lige så mange bøger, du vil.
Det giver ikke det samme; det er jeg helt sikker på.
Frisører og bartendere er dem, der ved mest om folk.
Så det er et meget godt udgangspunkt og et meget godt grundlag.
Nu er det sådan, at ordførerens formand har udtalt sig meget kraftigt om den færøsk-russiske forbindelse og har tilkendegivet, at hvis Færøerne løsner sig fra den russiske forbindelse, vil EU's markeder åbne sig mere op for Færøerne.
Jeg ved ikke, om det er noget, som ordføreren og hans formand har talt om i gruppen.
Er det det?
Og hvad er der så blevet sagt?
Lean Milo (M), 2023-05-12:
Det er jo et godt spørgsmål.
Den indsigt har jeg desværre ikke.
Anders Kronborg (S), 2023-05-12:
Jeg synes, at undervisningsområdet er et af de steder, hvor vi kan gøre en helt åbenlys forskel – selvfølgelig med respekt for, at undervisningsområdet er hjemtaget henholdsvis i Grønland og på Færøerne.
Jeg synes godt, at vi f.eks. herfra kan tage nogle initiativer til at fremme udvekslingen af danske unge til Grønland, så de også kommer hjem og fortæller om deres oplevelser.
Derudover synes jeg jo også, at det er positivt, at der er afsat midler til f.eks. at styrke indsatsen for socialt udsatte børn i Grønland, som jeg ved også har ligget de to grønlandske medlemmer af parlamentet meget på sinde, og det engagement vil jeg også gerne positivt kvittere for.
Det synes jeg har været opløftende at høre under debatten.
Karsten Hønge (SF), 2023-05-12:
Jeg er jo helt enig med hr. Anders Kronborg i, at vi skal give de bedst mulige rammer, som hr. Anders Kronborg sagde i sin tale.
Kunne hr. Anders Kronborg komme med nogle forslag til, hvordan vi så skaber de bedst mulige rammer, eller skal processen være sådan, at det kun påvirkes, når der kommer ønsker og krav fra Grønland og Færøerne, og Danmark så fodslæbende tilpasser sig de i øvrigt helt berettigede ønsker om forandringer, som ofte kommer fra Grønland og Færøerne?
Så skal Danmark være proaktiv og skabe de bedst mulige rammer, eller sidder hr. Anders Kronborg på sit kontor og venter på, at der kommer ønsker fra andre?
Aki-Matilda Høegh-Dam (SIU), 2023-05-12:
Men det, der er så fascinerende ved at være tripelsproget grønlænder – kan man kalde det det? – er, at der er rigtig mange nuancer, der bliver mistet, når vi har debatten på grønlandsk, henholdsvis på dansk i Danmark eller for den sags skyld på engelsk.
Det gælder selv ordet rigsfællesskabet.
Altså, der er en grund til, at vi i Siumut siger, at der ikke eksisterer noget rigsfællesskab, for i debatten om rigsfællesskabet i Danmark lyder det, som om vi har en føderation, men som statsministeren selv var inde på, kan resten af verden ikke rigtig forstå det, netop fordi det ikke er en føderation.
I Grønland ønsker man netop ikke at have et levn fra kolonitiden, men man ønsker måske under en statsdannelse at skabe et reelt føderalt samarbejde, vi kan kalde et rigsfællesskab.
Det var bare en kommentar herfra.
Mette Frederiksen (S), 2023-05-12:
Først vil jeg sige, at de møder, vi har i kontaktudvalget, faktisk er de møder, vi har aftalt at have, og med den kadence.
Så når vi mødes i forbindelse med det årlige rigsmøde, har vi også møde i kontaktudvalget.
Det har vi haft først i Danmark, så havde vi det på Færøerne sidste gang, og nu mødes vi i Nuuk om en lille måneds tid.
Men det arbejde, der foregår i kontaktudvalget, kan ikke ses isoleret, for der er jo en fortløbende meget, meget tæt dialog på udenrigsområdet, på forsvarsområdet, på klimaområdet, i forhold til beredskaberne og i forberedelse af et forsvarsforlig – bare for at nævne nogle af eksemplerne.
I forhold til at styrke det parlamentariske samarbejde er det jo ikke et anliggende for regeringen; det er et anliggende for parlamenterne.
Jeg kan jo ikke rigtig træde ud af rollen som statsminister, men hvis jeg kunne det, ville jeg da tænke, det ville være en god idé.
Aaja Chemnitz (IA), 2023-05-12:
Mange tak.
Jeg havde egentlig tænkt mig at starte et andet sted, men jeg vil gerne starte med at bakke op om statsministerens udtalelser om, at debatten om forfatningskommissionen skal foretages hjemme i Grønland.
Så vil jeg gerne sige: Intet om os uden os.
Det har statsministeren hørt rigtig mange gange, og det står jo også i regeringsgrundlaget.
Jeg kan godt være lidt bekymret for, om der ikke er brug for at stramme bardunerne lidt mere, som jeg kunne høre statsministeren tale om.
Vi har også fra vores side et behov for at sikre, at der i højere grad er et samarbejde mellem parlamenterne.
Så jeg vil høre, om statsministeren er enig i, at vi er nødt til at gøre noget mere for at sikre et endnu tættere samarbejde, fordi vi måske kigger ind i en situation, der kommer til at se endnu mere usikker ud i fremtiden.
Mette Frederiksen (S), 2023-05-12:
Det noterer jeg.
Sjúrður Skaale (JF), 2023-05-12:
Det er jo sådan, som statsministeren sagde, at der er flere og flere områder, hvor der er et overlap mellem sikkerhedspolitik og erhvervspolitik, f.eks. sikkerhedspolitik og fiskeripolitik.
Nogle gange er der hundrede procents overlap, altså hvor det er et og det samme.
Hvordan tackler man så det?
Der har der så været nogle røster hos ledende danske politikere, hvor de siger, at det tackler man ved at overtage styringen.
Man definerer noget som sikkerhedspolitik, og så tilsidesætter man de færøske myndigheder.
Man er, som det bliver sagt, fuldstændig ligeglade med det.
Derfor vil jeg bare sige tak for, at regeringen har den tilgang, som den har.
Jeg vil bare sige, at det er utrolig vigtigt for, at vi undgår en ganske alvorlig krise i forholdet mellem landene.
Så tak for regeringens tilgang.
Mette Frederiksen (S), 2023-05-12:
Personligt synes jeg, det er at tage tingene i en lidt forkert rækkefølge, for vi har kun et rigsfællesskab, så længe der er tre lande, der ønsker at indgå i et rigsfællesskab, og der har ikke været et ønske fra nogen af de tre lande om at udtræde af rigsfællesskabet.
Der er i mine øjne en fuldstændig naturlig diskussion, ikke mindst i Grønland og på Færøerne, om, hvordan fremtiden ser ud for de to lande, og for mig forekommer den naturlig og som en del af den udvikling, rigsfællesskabet er en del af.
At begynde nu at konkludere på noget, som ikke findes, synes jeg ville være en forkert vej at gå.
Jamen det er jo helt naturligt at have en fortløbende debat, også på dansk jord, omkring rigsfællesskabet, men jeg forstår det sådan, at SF i dag ønsker at blande sig i, hvad jeg mener er grønlandske forhold, og har været ude at anbefale en folkeafstemning.
Det forekommer mig at være en mærkelig arbejdsmetode og faktisk heller ikke en arbejdsmetode, jeg synes lever op til det respektfulde forhold, jeg synes der skal være mellem rigsdelene.
Når det kommer til rigsfællesskabet, er vi glade for det fra dansk side, men regeringens tilgang er jo også, at det er et rigsfællesskab, der skal udvikle sig med tiden, og derfor har vi haft behov for – hvis jeg skal sige det lidt direkte – at stramme bardunerne lidt i vores interne samarbejde.
Vi taler mere sammen i dag, også om forhold, som man i mine øjne ikke har talt nok om tidligere.
Det tror jeg er den rigtige vej i stedet for det, som for mig forekommer at være en noget anden tilgang fra SF's side.
Karsten Hønge (SF), 2023-05-12:
Tak for redegørelsen, både den skriftlige og den mundtlige.
Det er en god anledning hvert år til, at vi kan komme godt omkring rigsfællesskabet.
Og jeg er helt enig i statsministerens konklusion om, at den ordning, vi har fundet med hinanden, giver merværdi for alle dele, som statsministeren sagde.
Og i parentes vil jeg sige, at det synes jeg nemlig det er.
Men skulle vi ikke i Danmark have en værdidiskussion om, at det er derfor, vi ud fra et dansk synspunkt er støtter af det, og derfor, vi faktisk ønsker at arbejde for at bevare det og udvikle det?
Anders Kronborg (S), 2023-05-12:
Tusind tak for det.
Tak for den ære at få lov til at motivere den her forespørgsel, og det er virkelig – synes jeg – en stor ære, ikke mindst i forhold til det meget tætte, gode og respektfulde samarbejde, som vi oplever i Folketinget, både i Folketingets Færøudvalg og i Folketingets Grønlandsudvalg, hvor der altid er et meget stort engagement, en stor debatlyst, og hvor konkrete problemstillinger bliver drøftet mellem hinanden.
De to udvalg er også i gang med at planlægge ture til henholdsvis Færøerne og Grønland for at øge kendskabet til de tre lande, og Færøudvalget har faktisk allerede været af sted på en tur.
Og vi har også et rigtig godt samarbejde her i Tinget med vores nordatlantiske medlemmer.
Den 20. april 2023 gav statsministeren en redegørelse omkring rigsfællesskabet, og det er med afsæt i den, at Folketingets medlemmer har taget initiativ til denne forespørgselsdebat.
Så med de ord håber jeg, det er motivation nok for, at vi kan gå videre.
Tak for ordet.
Mai Mercado (KF), 2023-05-12:
Mit sidste spørgsmål er egentlig ikke et spørgsmål.
Det er i virkeligheden bare et ønske om at rette en tak for et utrolig velformuleret og velskrevet beslutningsforslag.
Så tak for det.
Alex Ahrendtsen (DF), 2023-05-12:
Statsministeren siger, at diskussionen om selvstændighed, forfatningsudkast og folkeafstemning er en intern grønlandsk debat.
Jeg vil sige, at det også er en grønlandsk debat, men det er lige så meget en dansk debat, og det skyldes jo, at vi er i et rigsfællesskab, hvor Danmark giver et stort bloktilskud på omkring 4 mia. kr. plus har forsvarsudgifter, inspektionsudgifter, overvågningsudgifter og en lang række andre udgifter, som vi med glæde betaler.
Der er jo nogle på Grønland, der tror, at disse udgifter stadig væk vil være dækket af Danmark ved eventuel selvstændighed.
Så er det mest rigtige ikke at sige til det grønlandske folk, at bloktilskuddet ophører den dag, Grønland eventuelt skulle blive selvstændig?